CELEX: 32010R0554
Language: fi
Date: 2010-06-24 00:00:00
Title: Neuvoston asetus (EU) N:o 554/2010, annettu 24 päivänä kesäkuuta 2010 , Slobodan Milosevicin ja häntä lähellä olevien henkilöiden varojen jäädyttämisestä annetun asetuksen (EY) N:o 2488/2000 muuttamisesta

25.6.2010   
            
            
               FI
            
            
               Euroopan unionin virallinen lehti
            
            
               L 159/1
            
         NEUVOSTON ASETUS (EU) N:o 554/2010,
   annettu 24 päivänä kesäkuuta 2010,
   Slobodan Milosevicin ja häntä lähellä olevien henkilöiden varojen jäädyttämisestä annetun asetuksen (EY) N:o 2488/2000 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 2 kohdan,
   ottaa huomioon demokraattisen Jugoslavian liittotasavallan tukemisesta ja tiettyjen rajoittavien toimenpiteiden välittömästä poistamisesta 9 päivänä lokakuuta 2000 hyväksytyn neuvoston yhteisen kannan 2000/599/YUTP (1) ja Slobodan Milosevicia ja häntä lähellä olevia henkilöitä koskevien rajoittavien erityistoimenpiteiden pitämisestä voimassa 10 päivänä marraskuuta 2000 hyväksytyn neuvoston yhteisen kannan 2000/696/YUTP (2),
   ottaa huomioon unionin ulkoasioiden ja turvallisuuspolitiikan korkean edustajan ja komission yhteisen ehdotuksen,
   sekä katsoo seuraavaa:
   
               (1)
            
            
               Slobodan Milosevicin ja häntä lähellä olevien henkilöiden varojen jäädyttämisestä 10 päivänä marraskuuta 2000 annetussa neuvoston asetuksessa (EY) N:o 2488/2000 (3) vahvistettiin eräät rajoittavat toimenpiteet yhteisten kantojen 2000/599/YUTP ja 2000/696/YUTP mukaisesti.
            
         
               (2)
            
            
               Asetusta (EY) N:o 2488/2000 olisi mukautettava pakotekäytänteiden viimeaikaisen kehitykseen, joka liittyy niin toimivaltaisten viranomaisten ilmoittamiseen kuin unionin toimivaltaa koskevaan artiklaan.
            
         
               (3)
            
            
               Sen vuoksi asetusta (EY) N:o 2488/2000 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 2488/2000 seuraavasti:
   
               1)
            
            
               Korvataan 2 artiklan 2 kohta seuraavasti:
               ”2.   Kaikki tiedot, joiden mukaan tämän asetuksen säännöksiä kierretään tai on kierretty, on ilmoitettava liitteessä II luetelluilla verkkosivuilla ilmoitetuille toimivaltaisille viranomaisille ja/tai komissiolle.”
            
         
               2)
            
            
               Korvataan 3 artikla seuraavasti:
               ”3 artikla
               1.   Rajoittamatta sovellettavien ilmoittamista, luottamuksellisuutta ja salassapitovelvollisuutta koskevien sääntöjen soveltamista luonnollisten ja oikeushenkilöiden, yhteisöjen ja muiden elinten on
               
                           a)
                        
                        
                           toimitettava välittömästi kaikki sellaiset tiedot, jotka voivat helpottaa tämän asetuksen noudattamista, kuten tiedot 1 artiklan nojalla jäädytetyistä tileistä ja määristä, liitteessä II luetelluilla verkkosivuilla ilmoitetuille asuin- tai sijaintimaatansa vastaaville jäsenvaltioiden toimivaltaisille viranomaisille sekä toimitettava nämä tiedot joko suoraan tai liitteessä II luetelluilla verkkosivuilla ilmoitetun toimivaltaisen viranomaisen kautta komissiolle; ja
                        
                     
                           b)
                        
                        
                           oltava yhteistyössä tämän toimivaltaisen viranomaisen kanssa näiden tietojen tarkistamisessa.
                        
                     2.   Kaikki komission suoraan saamat lisätiedot asetetaan asianomaisen jäsenvaltion saataville.
               3.   Tämän artiklan mukaisesti toimitettuja ja saatuja tietoja voidaan käyttää ainoastaan siihen tarkoitukseen, johon ne on toimitettu tai saatu.”
            
         
               3)
            
            
               Korvataan 4 artiklan 2 ja 3 kohta seuraavasti:
               ”2.   Komissio valtuutetaan
               
                           a)
                        
                        
                           muuttamaan liitettä I ottaen huomioon yhteisen kannan 2000/696/YUTP täytäntöönpanoa koskevat päätökset,
                        
                     
                           b)
                        
                        
                           myöntämään erityisiä poikkeuksia 1 artiklan säännöksistä ainoastaan humanitaarisiin tarkoituksiin,
                        
                     
                           c)
                        
                        
                           muuttamaan liitettä II jäsenvaltioiden toimittamien tietojen perusteella.
                        
                     3.   Luettelossa mainitun henkilön 2 kohdan b alakohdassa tarkoitettua poikkeusta tai liitteen I muuttamista koskeva pyyntö on tehtävä liitteessä II luetelluilla verkkosivuilla ilmoitettujen toimivaltaisten viranomaisten välityksellä.
               Jäsenvaltioiden toimivaltaisten viranomaisten on niin suuressa määrin kuin mahdollista tarkistettava pyynnön esittäneiden henkilöiden antamat tiedot.”
            
         
               4)
            
            
               Lisätään 8 a artikla seuraavasti:
               ”8 a artikla
               1.   Jäsenvaltioiden on nimettävä 2, 3 ja 4 artiklassa tarkoitetut toimivaltaiset viranomaiset ja annettava niitä koskevat tiedot liitteessä II luetelluilla verkkosivuilla. Jäsenvaltioiden on ilmoitettava komissiolle kaikista muutoksista liitteessä II lueteltujen verkkosivujensa osoitteisiin ennen kyseisten muutosten voimaantuloa.
               2.   Jäsenvaltioiden on ilmoitettava komissiolle toimivaltaiset viranomaisensa ja näiden toimivaltaisten viranomaisten yhteystiedot viimeistään 15 päivänä heinäkuuta 2010 sekä ilmoitettava komissiolle niitä koskevat myöhemmät muutokset viipymättä.”.
            
         
               5)
            
            
               Korvataan 10 artikla seuraavasti:
               ”10 artikla
               Tätä asetusta sovelletaan:
               
                           a)
                        
                        
                           unionin alueella sen ilmatila mukaan lukien;
                        
                     
                           b)
                        
                        
                           jäsenvaltion lainkäyttövaltaan kuuluvalla ilma-aluksella tai muulla aluksella;
                        
                     
                           c)
                        
                        
                           unionin alueella tai sen ulkopuolella olevaan jäsenvaltion kansalaiseen;
                        
                     
                           d)
                        
                        
                           oikeushenkilöön, yhteisöön tai muuhun elimeen, joka on perustettu tai muodostettu jonkin jäsenvaltion lainsäädännön mukaisesti;
                        
                     
                           e)
                        
                        
                           oikeushenkilöön, yhteisöön tai muuhun elimeen, jonka harjoittama liiketoiminta tapahtuu kokonaan tai osittain unionin alueella.”
                        
                     
         
               6)
            
            
               Korvataan liite II tämän asetuksen liitteen tekstillä.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 24 päivänä kesäkuuta 2010.
      
         
            Neuvoston puolesta
         
         
            Puheenjohtaja
         
         J. BLANCO LÓPEZ
      
   
   
      (1)  EYVL L 261, 14.10.2000, s. 1.
   
      (2)  EYVL L 287, 14.11.2000, s. 1.
   
      (3)  EYVL L 287, 14.11.2000, s. 19.
   
      LIITE
      
         
            ”LIITE II
            
               Verkkosivut 2, 3 ja 4 artiklassa tarkoitettuja toimivaltaisia viranomaisia koskevien tietojen hakua varten sekä osoite Euroopan komissiolle toimitettavia ilmoituksia ja pyyntöjä varten
            
            
                         
                     
                     
                        BELGIA
                        http://www.diplomatie.be/eusanctions
                     
                  
                         
                     
                     
                        BULGARIA
                        http://www.mfa.government.bg
                     
                  
                         
                     
                     
                        TŠEKKI
                        http://www.mfcr.cz/mezinarodnisankce
                     
                  
                         
                     
                     
                        TANSKA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        SAKSA
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        VIRO
                        http://www.vm.ee/est/kat_622/
                     
                  
                         
                     
                     
                        IRLANTI
                        http://www.dfa.ie/home/index.aspx?id=28519
                     
                  
                         
                     
                     
                        KREIKKA
                        http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/
                     
                  
                         
                     
                     
                        ESPANJA
                        http://www.maec.es/es/MenuPpal/Asuntos/SancionesInternacionales/Paginas
                     
                  
                         
                     
                     
                        RANSKA
                        http://www.diplomatie.gouv.fr/autorites-sanctions/
                     
                  
                         
                     
                     
                        ITALIA
                        http://www.esteri.it/UE/deroghe.html
                     
                  
                         
                     
                     
                        KYPROS
                        http://www.mfa.gov.cy/sanctions
                     
                  
                         
                     
                     
                        LATVIA
                        http://www.mfa.gov.lv/en/security/4539
                     
                  
                         
                     
                     
                        LIETTUA
                        http://www.urm.lt/sanctions
                     
                  
                         
                     
                     
                        LUXEMBURG
                        http://www.mae.lu/sanctions
                     
                  
                         
                     
                     
                        UNKARI
                        http://www.kulugyminiszterium.hu/kum/hu/bal/Kulpolitikank/nemzetkozi_szankciok/felelos_illetekes_hatosagok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        ALANKOMAAT
                        http://www.minbuza.nl/nl/Onderwerpen/Internationale_rechtsorde/Internationale_Sancties/Bevoegde_instanties_algemeen
                     
                  
                         
                     
                     
                        ITÄVALTA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        PUOLA
                        http://www.msz.gov.pl
                     
                  
                         
                     
                     
                        PORTUGALI
                        http://www.mne.gov.pt/mne/pt/AutMedidasRestritivas.htm
                     
                  
                         
                     
                     
                        ROMANIA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVENIA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVAKIA
                        http://www.foreign.gov.sk
                     
                  
                         
                     
                     
                        SUOMI
                        http://formin.finland.fi/kvyhteistyo/pakotteet
                     
                  
                         
                     
                     
                        RUOTSI
                        http://www.ud.se/sanktioner
                     
                  
                         
                     
                     
                        YHDISTYNYT KUNINGASKUNTA
                        http://www.fco.gov.uk/en/about-us/what-we-do/services-we-deliver/business-services/export-controls-sanctions/
                     
                  
               Osoite Euroopan komissiolle toimitettavia ilmoituksia ja pyyntöjä varten:
            
            
                        European Commission
                     
                  
                        DG External Relations
                     
                  
                        Directorate A. Crisis Platform and Policy Coordination in Common Foreign and Security Policy
                     
                  
                        Unit A2. Crisis Response and Peace Building
                     
                  
                        CHAR 12/106
                     
                  
                        B-1049 Bruxelles/Brussel (Belgium)
                     
                  
                        Sähköposti: relex-sanctions@ec.europa.eu
                     
                  
                        Tel. (32 2) 295 55 85
                     
                  
                        Faksi (32 2) 299 08 73”